cyanic-selkie/wikianc huggingface dataset:
इजिप्ट
इजिप्ट अथवा मिश्र एक उत्तर अफ्रिकी राष्ट्र हो। यो राष्ट्र सिनाइ प्रायद्वीपमा अवस्थित छ र यसले अफ्रिकालाई पश्चिम एसियासँग जोड्दछ। करिब १००१४५० वर्ग कि. मी. क्षेत्रफलमा फैलिएको इजिप्टको उत्तरमा मूमध्य सागर, उत्तर-पूर्वमा गाजा पट्टी र इजरायल, पूर्वमा लाल सागर, दक्षिणमा सुडान र पश्चिममा लिबिया पर्दछ।
इजिप्ट अफ्रिका र मध्य-पूर्वमा सबैभन्दा धेरै जनसङ्ख्या रहेका देशहरू मध्ये एक हो। यो देशको करिब ७.५४ करोड जनसङ्ख्या प्रायः, नाइल नदीको आसपासको ४०००० किमि२ क्षेत्रमा बसोबास गर्दछन्। इजिप्टभरि यो क्षेत्रमा मात्र कृषियोग्य जमीन पाइन्छ। इजिप्टमा सहारा मरुभूमि पर्दछ जहाँ जुन न्युनः मात्रामा मात्र मानव बस्ती पाइन्छ। इजिप्टको करिब आधा जनसङ्ख्या शहरी क्षेत्रमा बसोबास गर्दछन्, जस मध्ये धेरैजसो काइरो, अलेक्जेण्ड्रिया र नाइल डेल्टा वरिपरिका स्थानमा बसोबास गर्दछन्।
इजिप्ट प्राचीन सभ्यता, विश्व प्रसिद्ध गिजा पिरामिड क्षेत्र र त्यहाँ अवस्थित गिजाको ग्रेट स्फिङ्क्सको लागि प्रसिद्ध छ। इजिप्टको दक्षिणी लक्षोर नगर थुप्रै प्राचीन आर्टिफ्याक्ट जस्तै कर्नक मन्दिर र भ्याली अफ द किङ्ग्स्को लागि प्रसिद्ध छ। इजिप्टलाई मध्य पूर्वको महत्त्वपूर्ण राजनीतिक र सांस्कृतिक देशको रूपमा लिइने गरिन्छ।
अरु सम्बन्धित विषयहरू
स्वेज संकट
स्वेज नहर
दोस्रो बागमती प्रदेश सभा
दोस्रो वाग्मती प्रदेश सभा २०७९ मङ्सिर ४ गते सम्पन्न भएको प्रदेश सभा निर्वाचन मार्फत निर्वाचित भएको थियो। प्रदेश सभामा ११० सदस्यहरू निर्वाचित भएका थिए, जसमध्ये ६६ प्रत्यक्ष निर्वाचनद्वारा निर्वाचित भएका थिए र जसमध्ये ४४ जना दलको बन्द सूचीमा समावेश समानुपातिक प्रतिनिधित्व प्रणाली मार्फत निर्वाचित भएका थिए। सभाको पहिलो अधिवेशन १८ पुस २०७९ देखि सुरु भएको थियो।
गुन्यु चोलो
गुन्यु चोलो अथवा फरिया चौबन्दी नेपालको राष्ट्रिय पोशाक हो । यो महिलाहरूले लगाउने पहिरन हो । यसमा गुन्यु चोलो, धोती, कम्मरमा  पटुका, शिरमा शिरबन्दी, कपालमा धागो, गलामा पोते, तिलहरी,  माला,  हातमा चुरा र खुट्टामा जुत्ता लगाउने गर्छन् ।
नेपालमा महिला रेडियोकर्मी
नेपालमा महिला रेडियोकर्मी भन्नाले रेडियोमा कार्यरत भई पत्रकारिता एवम् अन्य कार्यक्रमहरू सञ्चालन गर्ने नेपाली महिलाहरूलाई बुझाउँछ ।
अवस्था
नेपाली सञ्चार क्षेत्रमा महिलाको उपस्थिति पुरुषको तुलनामा कम छ । तर भएका मध्ये सबैभन्दा बढी महिला रेडियोमा कार्यरत छन् । काठमाडौँ र काठमाडौँ बाहिर स्थापना भएका एफ एम रेडियोहरुका कारण पनि रेडियोमा महिला उपस्थिति बढेको पाइन्छ । प्रतिस्पर्धी र चुनौतीपूर्ण पेशा मानिने पत्रकारितामा महिलाको संख्या अरु उस्तै पेशाको अनुपातमा गतिलै देखिन्छ । समग्र पत्रकारिताका समस्यामा रेडियोमा काम गर्ने सञ्चारकर्मी महिला पनि मुछिएकै छन् । सुरक्षा तथा सेवा, सुविधाका हिसावले समग्र पत्रकारितामा जुन समस्या छ त्यसबाट सञ्चारकर्मी महिला टाढा हुने कुरै भएन । तर महिला सञ्चारकर्मीका क्षेत्रमा क्रियाशील सङ्घ संस्थाहरूले विभिन्न घटनाहरूका आधारमा पनि पत्रकारितामा महिला अझ बढी असुरक्षित रहेको बताइरहेका छन् । सेवा सुविधाका हिसाबले भने काठमाडौँमा कार्यरत सञ्चारकर्मी महिलाको अवस्था तुलनात्मक रूपमा दयनीय नै नभएको केही अध्ययनले देखाएका छन् ।
इतिहास
सञ्चारिका समूहले गरेको एक अध्ययनमा विद्युतीय सञ्चार माध्यममा कार्यरत मध्ये एफ एम रेडियोमा काम गर्ने ६५ प्रतिशत भन्दा बढी छन् । त्यो अध्ययनका अनुसार ए एम(एम्पिच्यूड मोडुलेसन) अर्थात रेडियो नेपालमा काम गर्ने १२ प्रतिशत छन् । ए एम रेडियो रेडियो नेपाल मात्रै हो । करिब एक दशक अघिको त्यो अध्ययनले विभिन्न सञ्चार माध्यममा काम गर्ने महिला सञ्चारकर्मी मध्ये सबै भन्दा बढी काठमाडौँमा र त्यसपछि क्रमशः कास्की, बाँके, सुनसरी र चितवन जिल्लामा पाइएको थियो । स्नातक अध्ययन गर्ने महिला सञ्चारकर्मी ३८ प्रतिशत, प्रविणता प्रमाणपत्र तहका ३३ प्रतिशत र स्नातकोत्तर अध्ययन गर्ने १५ प्रतिशत सञ्चारकर्मी रहेको उसको तथ्यांक छ ।
सञ्चारकर्मी महिला मध्ये सबैभन्दा बढी कार्यरत रहेको काठमाडौँ उपत्यकामा पनि छापा, अनलाईन र टेलिभिजनमा कार्यरतको तुलनामा रेडियोमा नै धेरै छन् । सञ्चारिका समूहले २०६८ सालमा प्रकाशन गरेको काठमाडौँ उपत्यकामा कार्यरत महिला सञ्चारकर्मीको अवस्था अनुसन्धान प्रतिवेदनमा टेलिभिजनमा २६ प्रतिशत, छापामा ३२ प्रतिशत महिला सञ्चाकर्मी रहेकोमा रेडियोमा सबैभन्दा बढी ४२ प्रतिशत छ । विविध सञ्चार संस्थामध्ये अधिकांश महिलाको प्रथम रोजाइमा विद्युतीय सञ्चार माध्यम रेडियो परेको पत्ता लागेको छ । समग्र महिलाको विविध सञ्चार माध्यममा आवद्धतामा रेडियो प्रथम स्थानमा रहनुका पछाडि रेडियोमा अन्य सञ्चार माध्यम भन्दा सुविधा तथा सेवाको हिसाबले सहज रहेको पाइएको छ । (काठमाडौँ उपत्यकामा कार्यरत महिला सञ्चारकर्मीको अवस्था अनुसन्धान प्रतिवेदन २०६८ को ठहर हो । यस्तै यहा उक्त प्रतिवेदन अनुसारका तथ्याङ्क समावेश गरिएका हुन् । अहिले अवस्था फरक भएको हुनसक्छ । तर यसबारे यथार्थ सार्वजनिक भएको छैन । )
यो संख्याको अनुपातमा सञ्चारकर्मी महिलाको पदीय दायित्व भने सन्तुलित देखिदैन । यो अध्ययनले उपत्यकामा कार्यरत अधिकांश सञ्चारकर्मी महिला कनिष्ट पदमा छन् । उक्त अध्ययनले डेस्क एडिटरमा ६ प्रतिशत, सम्पादक पदमा ३ प्रतिशत मात्र सञ्चारकर्मी महिला रहेको देखाएको छ । रेडियोका सवालमा २७ प्रतिशत महिला सञ्चारकर्मीले समाचार पढिरहेको र प्रस्तोताका रूपमा १० प्रतिशत कार्यरत रहेको त्यो अध्ययनको ठहर छ ।
तर पछिल्लो समय यसमा सुधार आएको देखिन्छ । रेडियो सञ्चालनमा सञ्चारकर्मी महिला संगठित भएका उदाहण पनि छन् । नेपालमा केही रेडियोहरु महिलाहरूले मात्रै पनि सञ्चालन गरेका उदाहरण छन् । यो समग्र उपस्थिति बढाउने र सन्तुलनका लागि भन्दा पनि गर्न सक्छौ भन्ने आटको पुष्टि गर्ने रूपमा लिइएको पनि पाइन्छ । २०६४ सालदेखि सञ्चालनमा रहेको विराटनगर स्थित रेडियो पूर्वाञ्चलमा कार्यरत सबै महिला छन् ।
महिला पुर्नस्थापना केन्द्र(ओरेक)ले उदयपुरमा रेडियो उदयपुर सञ्चालन गरेको छ । बुटवलको रेडियो मुक्ति, पर्वतको रेडियो दिदीबहिनी तथा जुम्लाको नारी आवाज महिलाले सञ्चालन गरेका रेडियो हुन् । सञ्चालक समिति समेत पनि महिला मात्रै भएको रेडियो मुक्ति र रेडियो दिदीबहिनी हुन् ।
साँचो येशु गिर्जाघर
साँचो यशु गिर्जाघर (The True Jesus Church) यौटा स्वतन्त्र गिर्जाघर हो जुन पहिलोपल्ट चीनको वेइजीङमा १९१७मा भएको थियो। त्यसपछि त्यो गिर्जाघर १९३२मा भारतमा पनि स्थापना गरियो। हाल यसका सदस्यहरू ४५ वटा देशमा झन्डै १५ लाख देखि २५ लाख जति छन्। यो गिर्जाघरलाई बिसौं शताब्दिमा प्रोटेस्टेन्टहरूको प्रादुर्भाव भएको स्रोतस्थानका रूपमा पनि लिइन्छ। यो गिर्जाघर १९४५मा चीनमा कम्युनिस्ट शासन सुरुहुनुभन्दा पहिले स्थापित तीन गिर्जाघरहरू मध्येको एक हो। यिनीहरू यशुको दोस्रो जन्म हुन्छ भन्ने सन्देश सवै देशहरूलाई दिन चाहन्छन्। यिनिहरू यशुका तिन अवतार छन् भन्ने नियम मान्दैन बरु यिनीहरू "यशुको नामका नियमहरू" मात्र मान्दछन्।
यो गिर्जाघरमा क्रिशमश मनाइदैन किनभने २५ डिसेम्बर pagan हरूको रिति अनुसार सृर्यको जन्मदिन परेको थियो जुन चौथो शताब्दि(४th century A.D)मा रोमन सम्राट कन्स्टेनटिनको पालोदेखि क्रिशचियन गिर्जाघरहरूमा मनाइन्थ्यो।
पवित्र आत्मा (The Holy Spirit)
पवित्र आत्माको प्रवेश, जुन बोलीमा पनि प्रष्ट देखिन्थ्यो,यसले स्वर्गको आगमनको पक्का प्रमाण दिन्थ्यो।
बाप्तिसम (Baptism)
पापबाट मुक्ति र फेरि नयाँ जीवनको थालनी गर्नको लागि क्रिष्चियनहरूमा वाटर व्याप्टिजम गर्ने संस्कार छ।व्याप्टिजम स्व्च्छ,जीवित पानीमा गरिन्छ जस्तै नदी,समुन्द्र,मूल हरू आदि।व्याप्टिस्ट जसले पहिले नै व्याप्टिजम प्राप्त गरिसकेका छन्,उनीहरू व्याप्टिजम प्रभु येशु क्रिष्टको नाममा व्याप्टिजम गर्दछन्।व्याप्टिजम गर्दा शरीर टाउको सहित पूर्ण रूपले पानीमा डुबाउनु पर्ने हुन्छ।
खुट्‍टा धुने (Feet Washing)
आफ्नो पाउ धुनाले यशुको टुक्रा हुनमा मद्दत गर्छ। यसले सदैब हामीमा माया,पवित्रता,घिन,माफी दिन सक्ने र सहायता गर्ने क्षमता हुनुपर्छ भन्ने कुरा याद गराउंछ। हरेक मनुष्यले आफ्नो पाउ यशुको नाउंमा धुनु पर्छ। जतिसक्दो हामीसबै मिली पाउं धुनु पर्छ।
पवित्र सम्बन्ध (The Holy Communion)
पवित्र उत्सव (होली कम्युनिअन) प्रभु येशु ख्रिष्टको मृत्युको सम्झनामा गरिने संस्कार हो। यसले हामीलाई प्रभुको रगत र मासुको अंश ग्रहण गर्न र उहाँसित समाहित हुन सक्षम गराउँछ जसले गर्दा हामी अनन्त जीवन प्राप्त गर्न र अन्तिम दिनमा उठाइन सक्छौ। यो संस्कार सकेसम्म धेरै गर्नुपर्छ। मात्र एउटा ताजा रोटी र अङ्गुरको रस प्रयोग हुन्छ।
सब्बाथ दिन (शनिवार) (The Sabbath Day)
हप्ताको सातौँ दिन(शनिवार अथवा सबथको दिन),ईश्वरद्वारा पवित्र गरिएको दिन हो। यसलाई ईश्वरको क्रिपा मानेर हाम्रो जीवनको शुरुवात र भविष्यमा अलौकिक शान्ति प्राप्तिको कामना गर्नुपर्छ।
यशु क्राइस्ट (Jesus Christ)
यशु ख्रिस्ट,शब्द जो शरीर बने, पापीहरूको कारण तेस्रो दिनमा मारिएर स्वर्ग गए। वहां मानवताका रक्षक,प्रिथ्वि र स्वर्गका निर्माता हुन र एकमात्र सच्चा भगवान हुन।
पवित्र बाइबल (The Holy Bible)
पवित्र बाइबल, नयां र पुरानो दुबै भाग मिलेको,ईश्वरबाट प्ररित,यो एउटा मात्र लिखित सत्य हो र यो क्रिस्चियन जीवनको आधार हो।
मोक्ष (Salvation)
ईश्वरको कृपाले मानिस हरू दुख कष्टबाट मुक्ति पाउँछ्न्।यो दुख कष्टबाट छुटकारा पाउन र मानिसहरूमा माया प्रेम बाँड्नकोको लागि मानिसहरूमा आत्मविश्वास हुनुपर्दछ,ईश्वर प्रति आस्था हुनुपर्दछ।
गिर्जाघर (The Church)
वास्तविक गिर्जाघर, भगवान जेसस क्रिष्टद्वारा पछिल्लो वर्षाको समयमा पवित्र आत्माद्वारा स्थापना गराएको गिर्जाघर, एपोस्टलहरूको समयमा पुनर्स्थापित वास्तविक गिर्जाघर हो।
अन्तिम न्याय (The Last Judgement)
यशु फेरि संसारको अन्तिम दिनमा धर्तीको परीक्षा गर्न फिर्ता आउनेछन।र तब सुकर्मीले अनन्त जीवन र दुष्कर्मीहरू हमेशा रुने छन्।
गाजीपुर जिल्ला
गाजीपुर जिल्ला भारतको उत्तर प्रदेश प्रान्तको ७१ वटा जिल्लाहरू मध्यको एक हो तथा यो वाराणसी मण्डलको ४ जिल्लाहरू मध्य एक हो।
ब्राजिल
ब्राजिल दक्षिण अमेरिकाको सबैभन्दा ठूलो र धेरै जनसङ्ख्या भएको राष्ट्र हो। क्षेत्रफल अनुसार यो देश विश्वको पाँचौं ठूलो देश हो भने जनसङ्ख्या अनुसार यो देश विश्वको पाँचौं ठूलो तथा चौथौं ठूलो लोकतान्त्रिक मुलुक हो। संसारको सर्वाधिक पोर्तुगेली भाषा बोल्ने जनसङ्ख्या यो देशमा छ। यो देशको पूर्वमा आन्ध्र महासागर (ब्राजिलको तटीय क्षेत्र ७९४१ किमि लामो छ) उत्तरमा भेनेजुएला, सुरिनाम, गायना र फ्रेञ्च गायना पर्दछन्; उत्तरपश्चिममा कोलम्बिया; पश्चिममा बोलिभिया र पेरु; दक्षिणपश्चिममा अर्जेन्टिना र पाराग्वे र दक्षिणमा उरुग्वे पर्दछन्। आन्ध्र महासागरमअ धेरै आर्किपेगालोहरू ब्राजिलका भूभागमा पर्दछन् जस्तै फर्‍न्याण्डो दे नोरोन्हा, रोकास अटोल, सेण्ट पिटर एण्ड पल रक्स, र ट्रिन्डेड र मार्टिम भाज।
सन् १५००तिर पेद्रो अल्भारेस् काब्राल ब्राजिलमा पुगेदेखि सन् १८२२मा ब्राजिलको स्वतन्त्रतासम्म ब्राजिल पोर्चुगलको उपनिवेश थियो। स्वतन्त्रता पश्चात शुरुमा ब्राजिली साम्राज्यको रूपमा विकशित यो राष्ट्र १८८९ देखि गणतन्त्र बन्यो। बाइक्यामेरल लेजिस्लेचर (अहिले ब्राजिलको राष्ट्रिय काँग्रेस) १८२४मा स्थापना भएको थियो जब प्रथम संविधान स्वीकारिएको थियो। ब्राजिलको संविधानले ब्राजिललाई सङ्घीय गणतन्त्रको परिभाषा दिएको छ। संविधानले ब्राजिललाई २६ ब्राजिली राज्यहरू, ब्राजिली सङ्घीय जिल्ला र हरू (अहिले ५,५६४ भन्दा बढी)को संघको रूपमा स्थापना गरेको छ।
इतिहास
भूगोल
अरु सम्बन्धित विषयहरू
पुरानो राजधानी रियो दी जेनेरियो हो। हाल यसको राजधानी ब्रासिलिया हो।
कुरुफ
कुरुफ (पोलीस भाषामा Kurów) दक्षिण पूर्वी पोल्यान्डमा पर्ने एउटा गाउं हो। यो पुलावी र लुबलिनको मध्यमा कुरुफका नदीको किनारामा अवस्थित छ।
डाढा
डाढा नेपालको सगरमाथा अञ्चलको सप्तरी जिल्लाको एक गाँउ विकास समिति हो। यो ठाउँमा ९४६ वटा घर छन्।
राष्ट्रिय नवीकरण (चिली)
राष्ट्रिय नविकरण (Renovación Nacional) चिलेमा एउटा राजनीतिक दल हो। दल १९८७मा स्थापना गरियो। कर्लोस लरैन दलको अध्यक्ष हो। २००५को सभापतिको निर्वाचनमा दलको उमेदवार सेबस्तिअन पिन्जेरा एचेन्जिकेले १७५१८६६ मतहरू (२५.४%) पायो। २००५ संसदीय निर्वाचनमा दलले ९२०१६४ मतहरू (१४.२%, १९ क्षेत्रहरू) पायो।
जौनपुर जिल्ला
जौनपुर जिल्ला भारतको उत्तर प्रदेश प्रान्तको ७१ वटा जिल्लाहरू मध्यको एक हो तथा यो वाराणसी मण्डलको ४ जिल्लाहरू मध्य एक हो।
जगदीश घिमिरे
जगदीश घिमिरे (विसं २००२- २०७०) नेपाली लेखक तथा साहित्यकार हुन् । क्यान्सरले सिकिस्त भएर मृत्युशैयाबाट लेखेको आफ्नो आत्मवृर्तान्त "अन्तर्मनको यात्रा"बाट धेरै ख्याति कमाएका घिमिरे लामो समयदेखि सामाजिक कार्यमासमेत संलग्न थिए।
जीवनी
जगदीश घिमिरेको जन्म वि.सं. २००२, चैत्र २८ गते, रामेछाप जिल्लाको मन्थली भन्ने गाउँमा भएको हो। उनले प्रारम्भिक शिक्षा नेपाल र उच्च शिक्षा भारत र बेलायतबाट प्रात्त गरे। सानैदेखि उनको अभिरुचि साहित्य र पत्रकारितामा थियो। त्यसैले उनले समाजशास्त्रमा एम्. ए. र जनसङ्ख्यामा पोष्ट ग्य्राजुएट डिप्लोमा गरेका छन्। राष्ट्रिय तथा अन्तराष्ट्रिय गैरसरकारी संस्थाहरूमा उनको लामो संलग्नता रहेको छ जसमार्फत उनले रामेछाप जिल्लाको सामुदायिक विकासमा ठूलो सहयोग पुर्याएका छन्। साहित्यिक र सामाजिक कार्यमा संलग्न हुने क्रममा उनले नेपाल, भारत, पाकिस्तान, श्रीलङ्का, केन्या, बेलायत, सिङ्गापुर, फ्रान्स, युगोस्लाभिया, थाइल्याण्ड जस्ता थुप्रै देश भ्रमण गरिसकेका छन्। रामेछापमा विकास निर्माण र सामाजिक उत्थानको कार्य गर्दा घिमिरेले धेरै बाधा-विरोधहरूको सामना गर्नुपर्‍यो। तरपनि उनी निरन्तर रूपमा समाज रूपान्तरणको काममा लागिरहे।
घिमिरेको ६८ वर्षको उमेरमा २०७० कार्तिक १४ गते काठमाडौंको ओम अस्पतालमा निधन भयो। घिमिरेको अन्त्येष्टी काठमाडौंको पशुपति आर्यघाटमा भयो। घिमिरेका श्रीमती दुर्गा घिमिरे छोरा हिमाल घिमिरे र छोरी जुन घिमिरे छन्।
पुरस्कार
उनको कृति अन्तर्मनको यात्राले वि.सं. २०६४ सालको मदन पुरस्कार पाएको हो। घिमिरेले मैनाली कथा पुरस्कार पनि पाएका छन्। यस्तै उनले अन्तर्मनको यात्राकै लागि उत्तम शान्ति पुरस्कार पनि पाएका छन्।
ख्याली
ख्याली विशेष चाडपर्वमा वा पूजाआजामा खैंजडी, मुजुरा आदि बजाउँदै, गाइने लोकगीत; चुड्का हो । ख्याली श्रृङ्गारप्रधान र भक्तिप्रधान गरी दुई प्रकारको हुन्छ। तन्नेरीतरुनीहरू भेला भई गाइने एक प्रकारको जुवारी श्रृङ्गारप्रधान हुन्छ भन जात्रा, देवाली पूजा जस्ता विशेष चाडपर्वमा वा पूजाआजामा भक्तिप्रधान ख्याली गाउने गरेको पाइन्छ। खैँजडी र मजुराको प्रयोग गरी विशेष प्रकारको थेगोलाई दोहोर्याउँदै लय र तालमा फेरबदल गर्दै गाइने ख्याली लोक गीतको एउटा प्रसिद्ध भाका हो।
‘खेली गीत’ नेपाली लोकगीतको एउटा महत्त्वपूर्ण प्रकार हो । ‘खेली’ शब्दको व्युत्पत्ति खोज्दै गयो भने ‘खेल’ मूल शब्दमा ‘ई’ प्रत्यय लागेर ‘खेली’ बनेको हो । तर लोकगीतका सन्दर्भमा भने यसको अर्थ ‘नेपाली लोकगीतको एक प्रकार’ भन्ने बुझिन्छ । हाँसखेलका रूपमा व्यक्त हुने अर्थात् कुनै पूजा–आजा, रोदी आदिमा युवायुवतीहरू जम्मा भएर व्यक्त गर्ने सरस र प्रेमपूर्ण अभिव्यक्तिलाई खेली भनिन्छ । यो गीत कहिले भजन बनेर, कहिले प्रेमगीत बनेर त कहिले चुड्का बनेर नेपाली समाजमा गुञ्जिँदै आएको छ । यस खेली गीतलाई विभिन्न विद्वान् तथा अनुसन्धानकर्ताहरूले आ—आफ्नै तरिकाले खेली, ख्याली, आँधीखोले भाका, रोइला, चुड्का, लोइरो गीत, तीन ठ्याके गीत आदि नामले पुकारेको पाइन्छ । वृहत् नेपाली शब्दकोशमा ‘खेली’ नभएर ‘ख्याली’ शब्दलाई खेलीको अर्थमा अथ्र्याइएको छ । जसको अर्थ
खेली लगायतका लोकगीतहरूलाई पहिले पहिले एक प्रकारको खेलको रूपमा लिइने चलन पनि थियो । जहाँ जीतहारको सवाल हुन्छ त्यसलाई खेल मान्न सकिन्छ । भनिन्छ, खेली गीतको जुहारी अथवा दोहोरी यस्तो घम्साघम्सीले चल्थ्यो कि सात दिन सात रातसम्म जीतहारको टुङ्गो लाग्दैनथ्यो र जित्नेले बिहे गरेरै लाने वा जानेसम्म हुन्थ्यो । त्यसरी ख्याल ख्यालैमा हँस्यौली–ठट्यौली पाराले पनि निकै समय गाइने हँदा पनि यसलाई खेली भनिएको कुरामा सहमत हुन सकिन्छ ।
सन्दर्भ सामग्रीहरू
खेली गीत र रोइला गीतका भिन्नता
मुरादाबाद जिल्ला
मुरादाबाद जिल्ला भारतको उत्तर प्रदेश प्रान्तको ७१ वटा जिल्लाहरू मध्यको एक हो तथा यो मुरादाबाद मण्डलको ४ जिल्लाहरू मध्य एक हो। यो जिल्ला मुरादाबाद मण्डलको सदरमुकाम पनि हो।
सेभेन रिला लेक्स
बुल्गेरियाको रिला माउन्टेन पर्वत श्रेणीमा पर्ने सात वटा हिमतालको समूह लाई सेभेन रिला लेक्स भनिन्छ।
पर्यटककीय आकर्षक गन्तब्यको रुपमा रहेको यो स्थानमा समुन्द्रि सतहको २१०० मिटरदेखि २५०० मिटर उचाइमा यी तालहरु अवस्थित छन जुन यस प्रकार छनः
१. दयर (सबैभन्दा सानो)
२. द आई
३. द किड्नी
४. द ट्विन (सबैभन्दा ठुलो)
७. द लोवर लेक
लीला
लीला चित्तको उमंगका साथ मनारञ्जनका लागि गरिने खेल क्रिडा वा विनोद हो। यसमा देवी देवताको चरित्रको अभिनय गरिन्छ। विलासको इच्छा नै लीला हो। चरित्रलाई अभिनयात्मक ढङ्गले अनुकरण गरी प्रस्तुत गर्नु लीला हो। यसको व्याख्या श्रीमद्भागवतको तृतीय स्कन्धको सुवोधनी टीकामा गरिएको पाइन्छ। श्रीमद्भागवतमा यो चराचर सृष्टि भगवानकै लीला हो। भगवानका अनेक लीला हुन्छन् भनेर उल्लेख गरिएको पाइन्छ। विष्णुको विभिन्न अवतारको लीलालाई औतारी लीला भनिन्छ। यसमा श्रृङ्गार, वीर र करुण रसहरूको प्रयोग गरिन्छ।
मुसे चील
मुसे चील नेपालमा पाइने एक प्रकारको चराको नाम हो । यसलाई अङ्ग्रेजीमा ब्ल्याक-सोल्डर्ड काइट (Black-shouldered Kite) भनिन्छ।
दाधीकोत
दाधीकोत नेपालको बागमती अञ्चलको ख्वप जिल्लाको एक गाँउ विकास समिति हो। यो ठाउँमा १३५२ वटा घर छन्।
जनसङ्ख्या
नेपालको सन् २००१को जनगणना अनुसार दाधीकोतको जनसङ्ख्या ७२४४ छ। यस मध्य पुरुष ५०%, र महिला ५०% छन्।
स्टुअर्ट ब्रड
स्टुअर्ट ब्रड इङ्ल्यान्ड का क्रिकेट खेलाडी हुन।
स्वतन्त्र प्रजातान्त्रिक सङ्घ, चिली
स्वातन्त्र प्रजातान्त्रिक सङ्घ (स्पेनिसमा Unión Demócrata Independiente) चिलीको एउटा राजनीतिक दल हो। दल १९८९मा स्थापना गरियो। हेर्नन लरैन दलको अध्यक्ष हुन। २००५को सभापतिको निर्वाचनमा दलको उमेदवार जोअकिन लभिन इन्फन्तेले १६०११६९ मत (२३.२%) पाए।| २००५ संसदीय निर्वाचनमा दलले १४५६३४० मत (२२.५%, ३३ क्षेत्रहरू) पायो।
क्युबाका विश्व सम्पदा क्षेत्रहरूको सूची
सन् २०१४ सम्ममा क्युबाका ९ वटा सम्पदालाई संयुक्त राष्ट्र शैक्षिक, वैज्ञानिक एवं सांस्कृतिक सङ्गठन (युनेस्को)द्वारा विश्व सम्पदा क्षेत्रमा मान्यता प्रदान गरिएको छ ।
विश्व सम्पदा क्षेत्रहरूको सूची
युनेस्कोद्वारा विश्व सम्पदा क्षेत्र घोषित गरिएको क्युबाका सांस्‍कृतिक र प्राकृतिक स्थलहरूको सूची:
{{Legend|#D0E7FF|* सीमा पार क्षेत्रहरू |outline=silver}} {{Legend|#FFE6BD|† खतरापूर्ण |outline=silver}}
ड्रागनफल
मेक्सिकोबाट एसियाका ताइवान, भियतनाम, फिलिपिन्स, चीन, मलेशिया, श्रीलङ्का, थाइल्याण्ड, जापान, इजरायल र अष्ट्रेलियासम्म पुगेको ड्रागनफल तीन प्रजातिको हुन्छ–
यसमध्ये नेपालमा खेती गरिने हाइलोसिरियस अण्डेटस हो। ड्रागनफल सिउँडी (क्याक्टस) परिवारको वनस्पति हो। नेपालको तराईतिर देखिने ड्रागनफलसँग मिल्दोजुल्दो सिउँडी फुल्छ, तर फल्दैन।
क्यान्सर विरोधी एन्टिअक्सिडेन्ट गुण रहेको ड्रागनफलमा प्रशस्त मात्रामा कार्बोहाइड्रेट, प्रोटिन, चिल्लो पदार्थ, रेसा, खरानी, क्यालोरिज, क्याल्सियम, फलाम, फस्फोरस, भिटामिन बी थ्री र भिटामिन सी पाइन्छ। राति फुल्ने हाइलोसिरियस अण्डेटसको फूल १२ घण्टा रहन्छ। फूल ओइलाएको ३०/३५ दिनमा ड्रागनफल पाक्न थाल्छ। नरम र हल्का गुलियो हुने यो फल जेठदेखि असोजसम्म फल्छ। १५० ग्रामदेखि ५०० ग्रामसम्मको हुने ड्रागनफल एक सिजनमा ५/६ पटक टिप्न सकिन्छ। फल काँचोमा हरियो र पाकेपछि प्याजी रङको हुन्छ। प्रति किलो न्यूनतम रु.५०० पर्ने ड्रागनफलको भित्री खाने भाग सेतो र रातो हुन्छ। हाइलोसिरियस अण्डेटसको खाने भाग सेतो हुन्छ भने अरूको रातो। दुवै रंगको खाने भागमा तिल मिसाएको जस्तो छिर्केमिर्के हुन्छ।
गरम मौसम सिंचाइ अभाव भएका ठाउँहरू ड्रागनफल उत्पादनका लागि उपयुक्त हुन्छ। एक वर्षभित्रै फल्न थाल्ने यो फल एक पटक रोपेपछि त्यसैबाट सजिलै अरू बिरुवा निकाल्न सकिन्छ |
ड्रागनफल
Pitaya
नेपाली बाल-विश्वकोश
नेपाली बाल विश्वकोश नेपाली बालसाहित्य समाजद्वारा वि.सं. २०६० मा प्रकाशित नेपाली भाषाको पहिलो बाल विश्वकोश हो । यसका प्रधान सम्पादक प्रा.डा. चूडामणि बन्धु हुनुहुन्छ । सम्पादक मण्डलमा भक्टिर प्रधान, महादेव अवस्थी र विश्वम्भर चञ्चल हुनुहुन्छ । यसको प्रकाशनको लागि युनेस्कोले आर्थिक सहयोग गरेको थियो ।
नेपाली बाल विश्वकोश बालबालिकाले बुझ्ने सरल भाषामा लेखिएको छ । यसमा साधा चित्रहरु पनि छन् । यसमा ७०० भन्दा धेरै पृष्ठ छन् । पूरै विश्वकाश २८ भागमा बाँडिएको छ । ती अध्यायहरूमा भूगोल, इतिहास, साहित्य, जीवजन्तु, वनस्पति, अन्तरिक्ष, खेलकुद, कृषि, संगीत आदि विभिन्न विषयहरु समावेश गरिएका छन् । सबै विषयमा नेपालको सन्दर्भ र अवस्थामा जोड दिइएको छ ।
बाबासाहेब आम्बेडकर
आम्बेडकर विपुल प्रतिभाका छात्र थिए । उनले कोलम्बिया विश्वविद्यालय र लन्डन स्कुल अफ इकोनोमिक्स, दुबैबाट नै अर्थशास्त्रमा विद्यावारिधिको उपलब्धि प्राप्त गर्नुका साथै कानुन, अर्थशास्त्र र राजनीति विज्ञानमा शोध कार्य पनि गरेका थिए । पेसागत जीवनको प्रारम्भिक भागमा अर्थशास्त्रका प्राध्यापक र वकालतमा लागेका बाबासाहेब आम्बेडकर पछि राजनीतिमा सक्रिय भए । उनले भारतको स्वतन्त्रताको प्रचारप्रसार तथा चर्चामा सहभागी हुँदै पत्रिकामा लेख प्रकाशन, राजनीतिक अधिकारहरूको वकालत र दलित समुदायको सामाजिक स्वतन्त्रका लागि आवाज उठाई स्वतन्त्र भारतको पुनर्निर्माण तथा विकासमा महत्त्वपूर्ण योगदान पुर्याएका थिए ।
सन् १९५६ मा उनी र उनका अनुयायीहरूले बौद्ध धर्मलाई अँगाले जसको केही महिना पछि नै उनको निधन भयो । सन् १९९० मा उनलाई मरणोपरान्त भारतको सर्वोच्च नागरिक सम्मान, भारत रत्नद्वारा सम्मानित गरियो । प्रत्येक वर्ष उनको जन्मदिनलाई भारत लगायत अन्य देशहरूमा आम्बेडकर जयन्तीको रूपमा मनाइन्छ । सन् २०१२ मा भारतमा लिइएको सर्वेक्षण अनुसार आम्बेडकरलाई महानतम भारतीय घोषणा गरिएको थियो । वर्तमानमा प्रचलित संस्कृतिमा पनि विभिन्न प्रतिमा र चित्रले आम्बेडकर अमर बनेका छन् ।
प्रारम्भिक जीवन
१४ अप्रिल १८९१ मा ब्रिटिस भारतको मध्य भारत प्रान्त (वर्तमान मध्य प्रदेश) मा अवस्थित महू नगरको सैन्य छाउनीमा आम्बेडकरको जन्म भएको थियो । उनी रामजी सकपाल र भीमबाई सकपालका चौधौँ तथा अन्तिम सन्तान थिए । उनी वर्तमान महाराष्ट्रको रत्नागिरी जिल्लाको आम्बडवेमा बसोबास गर्ने कबीर पन्थको अनुसरण गर्ने मराठी मूलको परिवारको सदस्य थिए । तत्काल अछुत मानिने हिन्दु महार भएको हुनाले उनले र उनको परिवारले सामाजिक र आर्थिक भेदभावको सहन गर्नुपर्थ्यो । बाबासाहेब आम्बेडकरका पुर्खा केही पुस्ता देखि इस्ट इन्डिया कम्पनीको सेनामा कार्यरत थिए र उनका पिता पनि भारतीय सशस्त्र सेनाको महू छाउनीमा सेवारत सुबेदार थिए । उनले मराठी र अङ्ग्रेजीमा औपचारिक शिक्षा प्राप्त गरेका थिए ।
आफ्नो जातिको कारणले बाबासाहेबले सानै देखि सामाजिक प्रतिरोध सहनुपरेको थियो । विद्यालयको शिक्षामा सक्षम भएपनि उनले छुवाछुतको कारण थप चुनौतीको सामना गर्नुपरेको थियो । सन् १८९८ मा बाबासाहेबका पिताले जिजाबाईसँग पुनर्विवाह गरे । ७ नोभेम्बर १९०० मा उनलाई सातारामा अवस्थित सरकारी उच्च माध्यमिक विद्यालयमा उनको बाल्यकालको नाम भिवा रामजी आम्बडवेकरको नाममा भर्ना गराइदिए । कोकण विभागमा गाउँको नामसँग सम्बन्धित उपनाम राखिने हुनाले उनको उपनाम पनि आम्बडवेको नाममा आम्बडवेकर राखिएको थियो । पछि बाबासाहेबलाई पढाउने र माया गर्ने ब्राह्मण शिक्षकले उनको उपनामलाई "आम्बडवेकर" बाट "आम्बेडकर" बनाइदिए । त्यसबेला देखि उनले आफैँलाई आम्बेडकर भनी परिचय गराउन थाले ।
भारतमा बाल विवाह प्रचलनमा रहेको बेला रामजी सकपाल सपरिवार बम्बई (वर्तमानमा मुम्बई) आई अप्रिल १९०६ मा १५ वर्षको आम्बेडकरको विवाह नौ वर्षकी रमाबाईसँग गराइदिए । तब आम्बेडकर पाँचौँ अङ्ग्रेजी कक्षामा अध्ययनरत थिए ।
महापरिनिर्वाण
सन् १९४८ देखि नै आंबेडकर मधुमेहबाट पीडित थिए । जून देखि अक्टूबर १९५४ सम्म उहाँ एकदमै बिमार रहिन, उस समयमा उहाँ कमजोरी भैरहेको दृष्टिबाट ग्रसित थियो । राजनीतिक मुद्दा हरू द्वारा उदास आंबेडकरको स्वास्थ्य असाध्यै खराब हुँदै गयो र सन् १९५५ को समयमा गरिएको निरन्तर कामले उहाँलाई सिकिस्त बनाइदियो । आफ्नो अन्तिम पाण्डुलिपि "बुद्ध र उनको धर्म" को पुरा गरिएको तीन दिन पछि ६ दिसम्बर १९५६ मा अम्बेडकरको महापरिनिर्वाण दिल्ली उहाँको घरमै भएको थियो । ७ डिसेम्बर को दिन मुम्बईमा दादर चौपाटी समुद्र तट मा बौद्ध शैलीले अन्तिम संस्कार गरिएको थियो जसमा उहाँको लाखौं समर्थकहरु, कार्यकर्ताहरू र प्रशंसकहरू ले भाग लिए । उहाँको अन्तिम संस्कारको समय उहाँलाई साक्षी राखेर उहाको लगभग १०,००,००० अनुयायी हरूले बौद्ध धर्मको दीक्षा लिएको थियो, जुन विश्वको इतिहासमा पहिलो चोटि भएको थियो । मृत्युपछि आंबेडकर को परिवारमा उहाको दोस्रो श्रीमती डा० सविता आंबेडकर रहेको थियो जो जन्म देखि नै ब्राह्मण थियो तर उहाँको साथै उनी पनि धर्म परिवर्तन गरी बौद्ध भएको थियो, तथा दलित बौद्ध आन्दोलनमा बाबासाहेब आंबेडकर पछि (बाबासाहेब को साथ) बौद्ध बन्ने पहिलो व्यक्ति थियो । विवाह भन्दा पहिले उहाँको पत्नीको नाम डा० शारदा कबीर थियो । डा० सविता आंबेडकर को एउटा बौद्धको रूपमा सन् २००३ मा मृत्यु भए, आंबेडकर नाति, प्रकाश यशवंत आंबेडकर, भारिपा बहुजन महासंघको नेतृत्व गर्दछन् र भारतीय संसदको  दुवै घरमा सदस्य पनि रहेको थियो ।
मुम्बईमा उहाँकोधेरै अधुरा टंकलिपित तथा हस्तलिखित मसौदहरू आंबेडकरको नोट र पत्रमा पाएको छन् । त्यस मध्ये वेटिङ फर अ भिसा (Autobiography) जुन सन् १९३५-३६ बीचको आत्मकथानात्मक काम हो र Untouchables or the Children of India's Ghetto जुन सन् १९५१ को जनगणनामा सम्बन्धित् छन् । एउटा स्मारक आंबेडकरको दिल्ली स्थित उहाँको घर २६ अलीपुर रोड मा स्थापित गरिए को थियो । आंबेडकर जयन्तीमा सार्वजनिक अवकाश राखिन्छन । सन् १९९० मा उहाँले मरणोपरान्त भारतको सर्वोच्च नागरिक सम्मान भारत रत्न ले सम्मानित गरे को थियो । धेरै सार्वजनिक संस्थानका नाम उहाँको सम्मान को लागि उहाँको नाम मा राखिएको छन्, जस्तै हैदराबाद, आंध्र प्रदेश को डा० अम्बेडकर मुक्त विश्वविद्यालय, बी आर अम्बेडकर बिहार विश्वविद्यालय- मुजफ्फरपुर, डा० बाबासाहेब अम्बेडकर अंतरराष्ट्रीय विमानस्थल नागपुर मा छन्, जुन पहिले सोनेगांव हवाई अड्डको नाम ले चिनिन्थियो । आंबेडकर को एउटा विशाल आधिकारिक चित्र भारतीय संसद भवन मा प्रदर्शित गरिए । मुम्बईमा उहाँको स्मारक हरेक साल लगभग पन्ध्र लाख मानिसहरू वार्षिकोत्सव (14 अप्रैल), पुण्यतिथि (6 दिसम्बर) र धर्मचक्र प्रवर्तनको दिन (14 अक्टूबर) नागपुरमा, उहाँलाई आफ्नो श्रद्धांजलि अर्पित गर्नुको लागि जम्मा हुने गर्दछन । अम्बेडकरको सयकडौ पुस्तकालय स्थापित भए र लाखौं रुपियाँको पुस्तकहरू बिक्री गरिन्छन । आफ्नो अनुयायि हरूको लाई उहाँको महान् संदेश थियो, शिक्षित बन्नु, सङ्गठित रहन्नु र संघर्ष गर्नु!
कार्यहरू
बाबासाहेबको किताबहरू भारतमा मात्र नभई विश्वभरी प्रसिद्ध र लोकप्रिय छन् । वहाँले लेख्नु भएको भारतीय संविधानलाई भारतको राष्ट्रग्रन्थ मानिन्छ । 'भगवान बुद्ध र उनको धम्म' नामक ग्रन्थ बौद्ध देशहरूमा धेरै प्रसिद्ध र महत्त्वपूर्ण छ । राजनिती, अर्थशास्त्र, मानवविज्ञान, धर्म, समाजशास्त्र, कानुन आदि क्षेत्रमा वहाँले किताब लेख्नुभएको थियो ।
चुड्का
चुड्का अथवा चुट्का छोटो लयमा छिटछिटो गाइने र चाँडचाँडो विश्राम गरिने एक प्रकारको नेपाली लोकगीत हो।। यस्ता गीत गाउँदा चुड्की बजाइने हुनाले यसलाई चुड्का भनिएको हो। चुड्कालाई रोइला पनि भनिन्छ।
नेपाली भाषाका चलिचत्रका महिला निर्देशकहरू
नेपाली भाषाका महिला चलचित्र निर्देशकहरू भन्नाले नेपाली चलचित्र उद्योगमा संलग्न नेपाली महिला चलचित्र निर्देशकहरूलाई बुझाउँछ ।
इतिहास
नेपाली चलचित्रको इतिहास वि.सं. २००८ सालमा प्रदर्शनमा अएको नेपाली भाषामा बनेको पहिलो चलचित्र सत्य हरिशचन्द्रबाट शुरू भएको मानिन्छ। यद्यपी यो नेपालमा नभएर भारतको कलकत्तामा बनेको थियो। नेपालमै बनेको पहिलो चलचित्र भने आमा हो जुन वि.सं. २०२२ सालमा प्रदर्शन भएको थियो।
नेपालमै चलचित्र बन्न थालेको इतिहासलाई हेर्दा पनि पाँच दशकभन्दा बढी भैसकेको छ। यो अवधिमा चलचित्रका निर्माण, अभिनय, श्रङ्गार, प्रविधि लगायतका विभिन्न पाटोमा महिलाको सहभागिता रहे पनि निर्देशनमा पुरूष निर्देशककै बाहुल्यता छ। अहिले बार्षिक करिब २०० को हाराहारीमा नेपाली चलचित्र बन्ने गरेका छन्। तर निर्देशनमा महिलाले पाउने अवसर भने एकदमै कम छ।
अवस्था
नेपालमै चलचित्र बन्न थालेको ३६ वर्षपछि वि.सं. २०५८ सालमा चलचित्र प्रेमयुद्ध मार्फत सुचित्रा श्रेष्ठ नेपालको पहिलो महिला निर्देशक भएकी थिइन्। उनले यसअघि टेलि-श्रङ्खला सहारा, समर्पण र भाइटीकाको निर्देशन र लेखन गरेकी थिइन्। उनले योङ एसिया टेलिभिजनका लागि वृतचित्र पनि निर्देशन गरेकी छिन्। यसका साथै उनले टेलिचलचित्र मा मुख्य सहायक निर्देशकको भूमिका निभाएकी थिइन्। उनले निर्देशन गरेको दोस्रो नेपाली चलचित्र को कसको हो। उनी २०७३ सालमा पनि निर्वाचित भएकी छिन्। चर्चित टेलिचलचित्र तितो सत्यमा मुख्य सहायक निर्देशक दिपाश्री निरौला मानिन्छिन्। उनको पहिलो चलचित्र छक्का पञ्जाले अहिलेसम्मै सबैभन्दा बढी पैसा कमाउन सफल भएको छ। छक्का पञ्जाले कार्तिक २०७३ सम्म १५ करोड कुल सङ्कलन गरेको थियो। जुन नेपाली चलचित्रले गरेको व्यापारमा अहिलेसम्मकै सबैभन्दा बढी हो। दिपाश्रीले चलचित्र छ एकान छ र ''वडा नं. ६'' को निर्माणपछि निर्देशनमा हात हालेकी थिइन्।
नेपालकी चर्चित नायिक रेखा थापाले दर्जनौ चलचित्रको अभिनयपछि हिम्मतवालीको निर्देशन गरेकी थिइन्। वि.सं. २०७१ सालमा प्रदर्शनमा आएको हिम्मतवाली व्यापारिक हिसाबले सफल मानिएको चलचित्र हो।
भिजुअल एडिटरको लामो अनुभवपछि चलचित्र निर्देशनमा आएकी दीपा बस्नेतले निर्देशन गरेको पहिलो चलचित्र अन्तराल हो। उनलाई पढेर आएकी निर्देशक पनि भनिन्छ। उनले काठमाडौंको आेस्कार कलेज अफ फिल्म स्टडिज्बाट चलचित्र निर्देशनमा स्नातक गरेकी थिइन्। उनको दोस्रो चलचित्र श्री ५ अम्बरे हो ।
सम्झना उप्रेती रौनियारद्वारा निर्देशित पहिलो चलचित्र मेघा हो। वीर गणेशमान, मामाघर, मनमन्दिर, सिउँदोको सिन्दुर जस्ता चलचित्रमा सहायक निर्देशक हुँदै रौनियारले बलिउडका जेनिफर, राइट या रंग जस्ता हिन्दी र भोजपुरी चलचित्र खेलामा सहायक निर्देशकको अनुभव बटुलिसकेकी छिन्।
एकदशक लामो सम्पादनको अनुभव पछि रक्षा सिंहले चलचित्र दम गेमबाट निर्देशन शुरू गरेकी हुन् । फिल्म निर्देशन अघि सिंहले करिब ३ दर्जन चलिचत्रको सम्पादन गरेकी उनी नेपाली चलचित्रकी पहिलो महिला सम्पादक पनि हुन्।
छोटो चलचित्र कागजबाट चर्चा बटुलेकी निलु डोमा शेर्पाले चलचित्र हाउफन्नी निर्देशन गरेकी छिन्।
सेतो टाउके लङ्गुर
सेतो टाउके लङ्गुर लङ्गुर प्रजाति अन्तर्गत पर्ने एक प्रकारको बाँदर हो। यस प्रजातिमा लङ्गुरहरू आंशिक रूपमा सङ्कटापन्न बन्यजन्तुको प्रजातिको रूपमा सूचीकृत गरिएको छ। यस प्रजातिको लङ्गुरलाई कहिलेकाँही सुनौलो टाउके लङ्गुर पनि भनेने गरिएको छ। यस प्रजातिको लङ्गुरको सङ्ख्या सबैभन्दा कम रहेको छ भने एसियामा यसको सङ्ख्या ७० रहेको छ। यस प्रजातिका लङ्गुरहरू सामान्यतया भियतनाम तथा चीनका केही स्थानहरूमा बसोबास गर्दछन्।
शारीरिक विवरण
सेतो टाउके लङ्गुर प्रजातिका २ उपप्रजाति रहेका छन् जसको पुरै शरीरक‍ रङ्ग लगभग कालो हुन्छ भने यीनिहरूको टाउको र घाँटी भने पहेँलो रङ्गको हुन्छ। यस प्रजातिको लङ्गुरको शरीर भन्दा पुच्छरको बढी लामो हुन्छ। यस वयस्क सेतो लङ्गुरको पुच्छरको लम्बाई ८५ सेमी हुन्छ भने यसको पुच्छर बाहेकको लम्बाई ५० सेमी हुन्छ। यस प्रजातिका लङ्गुरको बच्चाको शरीरको रङ्ग सुनौलो तथा सुन्तला रङ्गको हुन्छ भने शरीरमा रहेका भुत्लाहरूको रङ्ग जन्मिएको ४ महिना पश्चात् परिवर्तन हुन सुरु गर्दछ। यस प्रजातिको लङ्गुरको भाले तथा पोथी लङ्गुरको शरीरको आकार तथा बनावट लगभग समान हुन्छ। सन् २०१२ मा दुई पोथी लङ्गुरहरू समातिएका थिए भने दुवैको तौल ९ किलोग्राम रहेको थियो।
भियतनामको क्याट बा टापूमा भेटिएका यस प्रजातिका लङ्गुरहरू विश्वकै २५ सङ्कटापन्न बन्यजन्तु रूपमा लिइएको छ। संरक्षणको प्रयासले यसको सङ्ख्याको गिरावट हुनबाट रोकथाम गरिरहेको छ गर्न मद्दत गरिरहेको छ भने सन् २००३ पछि यसको सङ्ख्या थुप्रै वृद्धि भएको देखिएको छ। हालसालै बिरालो सेतो टाउके लङ्गुरलाई लङ्गुर प्रजाति ठानिदैन तर यीनिहरूलाई भियतनामका जङ्गल बस्ने अन्य लङ्गुरको उप-प्रजाति मानिन्छ। यस प्रजातिको लङ्गुरहरू दिउँसोको समयमा सक्रिय रहन्छन् भने यी प्रजातिहरू एक समूहमा घुम्ने गर्दछन् जसमा ४ देखि ८ लङ्गुरहरू हुने गर्दछन्। सेतो टाउके लङ्गुरले यसको जीवनकालको लगभग ६६% समय आराममा बिताउँछन् भने बाँकी समयमा यी प्रजातिहरू आहारा खोज्ने, हिँड्डुल गर्ने तथा समूह बनाउने गर्दछन्। यस प्रजातिको लङ्गुरले हिउँदको समयमा कम खाने गर्दछन् र बढी आराम गर्ने गर्दछन् भने गर्मी मौसममा यी प्रजातिहरू सक्रिय रहन्छन्।
खतरा
सेतो टाउके लङ्गुरको सिकार जो कोहीले पनि गर्ने गरेको पाइएको छ। सिकारको मुख्य कारण परम्परागत चिकित्सा उद्योगको आपूर्ति गर्नु हो। सेतो टाउके लङ्गुरहरू मुख्यतया मलम बनाउन प्रयोग गरिन्थ्यो भने यस प्रजाति द्वारा बनाइएको मलहमले विभिन्न रोगहरू निको पर्न मद्दत गर्छ भन्ने विश्वास गरिन्छ। यस प्रजातिका लङ्गुरहरूको सङ्ख्या थोरै भएकाले यसको सिकार गर्न लामो समय लाग्दछ भने एक लङ्गुरबाट तस्करहरूले ५० अमेरिकी डलर कमाउने गरेका छन्। यस प्रजातिका लङ्गुरलाई फेला पार्न मुस्किल भएकाले सिकारीहरू एकभन्दा बढी लङ्गुको सिकार गर्ने आशयले लङ्गुरलाई खोज्ने गर्दछन्। सन् १९७० देखि सन् १९८६ सम्म ५०० देखि ८०० सेतो टाउके लङ्गुरहरूको सिकार गरिएको थियो। लङ्गुरका शिकारीहरू आफ्नो बाटोमा लाग्ने मानिसहरूलाई पनि आक्रमण गर्ने भनेर चिनिन्छन्। संरक्षण प्रयासको एक भागको रूपमा यस प्रकारका लङ्गुरहरूको लागि अङ्ग रक्षक राखिएको छ तर ती रक्षकहरू निशस्त्र छन् र धेरै पटक सिकारीहरूले रक्षकलाई पनि गम्भीर चोट पुर्‍याएका गरेको पाइएको छ।
संरक्षण स्थिति
यस प्रजातिको लङ्गुरलाई अन्तर्राष्ट्रिय प्रकृति संरक्षण सङ्घ द्वारा आंशिक रूपमा सङ्कटापन्न बन्यजन्तुको रूपमा सूचीकृत गरिएको छ भने यसलाई अन्तर्राष्ट्रिय प्रकृति संरक्षण सङ्घको रातो सूचीमा पनि सूचीकृत गरिएको छ। यस प्रजातिका लङ्गुरहरू विश्वकै २५ सङ्कटापन्न बन्यजन्तु हुन्। संरक्षणको प्रयासले यसको सङ्ख्याको गिरावट हुनबाट रोकथाम गरिरहेको छ गर्न मद्दत गरिरहेको छ भने सन् २००३ पछि यसको सङ्ख्या थुप्रै वृद्धि भएको देखिएको छ। सेतो टाउके लङ्गुरको बासस्थान दायरामा मानव जातिको आवतजावत तथा यस लङ्गुरको अङ्ग तथा मासुका लागि गरिएको अवैध चोरी सिकारीका कारण यस प्रजातिको लङ्गुरको सङ्ख्यामा ह्रास आएको छ।
बैंक अफ बडोदा
{{Infobox Company बी॰एस॰ई र एन॰एस॰ई:BOB} बडौदा कर्पोरेट केन्द्र, प्लट सं - सी-२६, जी - ब्लक, <BR> बांद्रा कुर्ला कम्प्लैक्स, बम्बाइ भारत पूंजी बजार र संबद्ध उद्योग }}
बैङ्क अफ बडोदा एक भारतीय बहुराष्ट्रीय, सार्वजनिक क्षेत्र बैङ्किंग र वित्तीय सेवा कम्पनी हो। यो भारत सरकारको स्वामित्वमा रहेको छ र गुजरातको वडोदरामा मुख्यालय छ। २०१७ तथ्यांकको आधारमा यस बैङ्कलाई फोर्ब्स ग्लोबलको २००० सूचीमा ११४५ रेट गरिएको छ। १९ जुलाई १९६८ मा १३ अन्य प्रमुख वाणिज्यिक बैङ्कहरु संगै भारत सरकार द्वारा बैङ्क राष्ट्रीयकरण गरिएको थियो ।
अमरोहा जिल्ला
ज्योतिबा फुले नगर जिल्ला भारतको उत्तर प्रदेश प्रान्तको ७१ वटा जिल्लाहरू मध्यको एक हो तथा यो मुरादाबाद मण्डलको ४ जिल्लाहरू मध्य एक हो।
अ ब्रिफ हिस्ट्री अफ टाइम
ब्रिफ हिस्ट्री अफ टाइम: बिग ब्याङ टु ब्ल्याक होल्स (अङ्ग्रेजी:A Brief History of Time: From the Big Bang to Black Holes; नेपाली अनुवाद: समयको संक्षिप्त इतिहास : बिग ब्याङ देखि ब्ल्याक होलसम्म) अङ्ग्रेजी भौतिकशास्त्री स्टिफन हकिङद्वारा लेखिएको चर्चित विज्ञान प्रधान पुस्तक हो। यो पहिलो पटक सन् १९८८ मा प्रकाशित भएको थियो। हकिङले ब्रह्माण्डका पूर्व ज्ञान नभएका पाठक र नयाँ विषय जान्न रुचि राख्ने व्यक्तिहरूमा लक्षित गरी पुस्तक लेखेका थिए।
ए ब्रिफ हिस्ट्री अफ टाइममा, हकिङले ब्रह्माण्डको संरचना, उत्पत्ति, विकास र ब्रह्माण्डको अन्तिम समयको बारेमा पारिभाषिक शब्दहरूको प्रयोग नगरी गरेका छन् (सो अध्ययन गर्नु खगोल विज्ञान को अध्ययनको उद्देश्य नै हो)। पुस्तकमा, उनी आधारभूत अवधारणाहरू जस्तै स्पेस (Space) र समय (Time), ब्रह्माण्ड बनाउने बस्तुहरू (जस्तै quarks), र गुरुत्वाकर्षण जस्ता मौलिक शक्तिहरू को बारेमा कुरा गर्छन्। उनले ब्रह्माण्डको घटनाहरू जस्तै बिग ब्याङ र ब्ल्याक होल को बारेमा लेखेका छन्। आधुनिक वैज्ञानिकहरूले ब्रह्माण्डको वर्णन गर्न प्रयोग गर्ने दुई प्रमुख सिद्धान्तहरू सामान्य सापेक्षता र क्वान्टम मेकानिक्स का बारेमा उनी छलफल गर्दछन्। अन्तमा, उनले सम्पूर्ण सिद्धान्हरूलाई एकिबद्ध गर्ने सिद्धान्तका बारेमा खोज गर्दछन्।
प्रकाशन
सन् १९८३ को सुरुमा, हकिङले पहिलो पटक साइमन मिटन (खगोल विज्ञान सम्बन्धि, क्याम्ब्रिज युनिभर्सिटी विश्वविद्यालय प्रेस का पुस्तकहरूको सम्पादक) सँग आफ्नो ब्रह्माण्डको बारेमा एक लोकप्रिय पुस्तकका विचारहरू लिएर सम्पर्क गरे। पाण्डुलिपिमा रहेका सबै समीकरणहरूबारे मिट्टनको दोधारत्मक धाराणा थियो; यसमा पनि पुस्तक बिक्रि गर्ने लक्ष्य एयरपोर्टका पुस्तक पसलहरू बाट हकिङले सोचेका थिए। केही कठिनाईको साथ, उनले हकिङ लाई, मात्र एक समिकरण E = mc^2 राख्न लगाई, सबै समीकरण हटाउने राजी गराए। पुस्तकको सम्पूर्ण विवरणमा हरेक समिकरणले पाठक लाई घटाउँदैँ लैजान सक्ने सम्पादकका चेतावनी लेखक हकिङ स्वयंले स्विकारेका छन्। यस पुस्तकले विभिन्न जटिल मोडेलहरू, रेखाचित्रहरू, र अन्य दृष्टान्तहरूको प्रयोग गरेको छ।
सामग्री
ब्रह्माण्डका बारेमा पूर्व अध्ययन नभएका पाठकहरू लाई ध्यानमा राखी हकिङले बिग बैंग, ब्ल्याक होल र प्रकाश कोन जस्ता विषयहरूको बयान गर्ने प्रयास गरेका छन्। । पुस्तकको मुख्य लक्ष्य यस विषयमा प्रवेश गराउनु मात्र भए पनि, जटिल गणित र शिर्षकका पनि व्याख्या गर्ने प्रयास गरिएको छ। सन् १८८६ को र त्यस पछिका संस्करणमा हकिङ टाइम ट्राभल, वोर्म होल र क्वान्टम सिङ्गुल्यारिटी (ब्रहाम्ण्ड बन्दा गुरुत्व नै नभएका, बह्रामण्ड) जस्ता विषयका बारेमा चर्चा गर्दछन्।
संस्करण
उक्त परिचय पहिलो संस्करण पछि हटाईएको थियो। लेखको प्रतिलिपि अधिकार सागनसँग नै रहेकाले प्रकाशकहरूले उक्त परिचय पुन: प्रकाशन गर्न पाएनन्। हकिङले पछिल्ला संस्करणहरूको लागि आफ्नै परिचय आफैँ लेखे।
फिल्म
सन् १९९१ मा एरोल मोरिसले हकिङको बारेमा वृत्तचित्र फिल्म निर्देशित गरे। पुस्तकको नाम प्रयोग भएपनि वृत्तचित्र हकिङको जिवनीको बारेमा आधारित छ।
अनुप्रयोगहरू
"स्टीफन हकिङको पॉकेट युनिभर्स: अ ब्रिफ हिस्ट्री अफ टाइम रिभिसिटेड" पुस्तकमा आधारित छ। यो अनुप्रयोग पेन्गुइन रान्डम हाउस समूहको (डिभिजन, ट्रान्सवार्ल्ड) विकास गरेका हुन्।
अनुप्रयोग सन् २०१६ विकस गरिएको थियो। यो बेन कोर्टनी द्वारा डिजाइन गरिएको थियो र भिडियो गेम उत्पादक जेम्मा ह्यारिस द्वारा उत्पादन गरिएको हो। यो iOSमा मात्र उपलब्ध छ ।
पाठहरू‌‍
पुस्तक विभिन्न पठहरूमा बाँडिएका छन्।
पृथ्वी गोलो रहेको कुरा, पृथ्वीले सुर्य लाई परिक्रमा गर्ने, समय शीर्षकमा भएका छलफल जस्ता विषय पहिलो भागमा समावेश भएका छन्। यसमा संलग्न वैज्ञानिकहरू, दार्शिनिकहरू, विचारकहरयको विचारहरूलाका समावेश भएका छन्।
कुनै वस्तु चालमा छ वा गतिमा छ भन्ने विषय, ग्यालिलयोका चर्चा, एरिस्टोटल र न्युटनको समय प्रतिको धाराणा, प्रकाशको गति बारे डेनिसका वैज्ञनिकको खोज, प्रकास बारे म्याक्सेवलको वर्णन, पिण्‍ड र शक्तिको सम्बन्ध, प्रकाशलाई गुरुत्वको असर बारे बयान भएका छन्।
तारा र पृथ्वीको दुरी कसरी नापिए, ताराको चमक बाट दुरी कसरी पत्ता लगाउने भन्ने विषय, थर्मल स्पेक्ट्रा र डोपलर इफेक्ट बाट तारा गङ्गा सर्दै गइरहेको; अन्तत: बह्रमाण्ड नै सरिरहेको, जस्ता विषय बयान भएका छन्।
अनिश्चितता सिद्धान्त अनुसार गति र स्थान पत्ता लगाउन नसकिने भनिएको छ। प्रकासको गुण यसमा बयान भएका छन्।
क्वारक्स र अन्य कणहरूको बारेमा यसमा छलफल भएका छन्।
गुरुत्व बल एकाग्र र एकै ठाउँमा स्थापित भएका नै ब्ल्ताक होल हुन्। यस पाठमा हकिंङले अर्का वैज्ञानिक सँग ब्ल्याक होलको बारेमा लगाएका बाजीका बारेको प्रसंग चर्चा गरेका छन्। सुरुमा ब्ल्याक होल हुदैँन भनेर हकिंङले बाजी लगाए पनि पछि साइग्नस X1 नामको ब्लायक होल पत्ता लागेपछि, हकिङले बाजी हारेका थिए।
ब्ल्याक होल बारे हकिङले पत्ता लगाएका बारे पाठमा बयान भएका छन्।
ब्रह्माण्डको सयरुवार र अन्तको बारेमा पाठमा बयान भएका छन्।
समयको भविष्य तिर मात्रै बढ्ने गुणको बारेमा बयान भएका छन्।
भैतिक विज्ञान लाई समेट्ने सिद्धान्त बन्ने आशामा हकिङ यस लेखमा चर्चा गर्दछन्।
बह्रामण्डको बारे मानिस बुझ्दै गइरहेका, सम्पुर्ण सिद्धान्तहरू दार्शनिकि र धार्मिक खोजबाट निर्मित भएका, आजका वैज्ञानिक सुत्र र वस्तुखोज बाट निर्देशित रहेका कुरा बताउँछन्। मानव एकदिन बह्रामान्ड बुझ्न थप सिद्धान्तका कुरा गर्ने र त्यो नै मानव तर्कको जित हुने बयान गर्दछन्। अब बनेका सिद्धान्तहरू सबैले बुझ्नेछन् र छलफलमा सबै सहभागी हुन सक्नेछन।।
स्वर्गद्वारी
स्वर्गद्वारी प्युठान जिल्लाको सदरमुकाम खलङ्गाबाट करिब २६ किलोमिटर पश्चिममा अवस्थित धार्मिक पर्यटकीय स्थल हो । स्वर्गद्वारी मन्दिर । नेपालका प्राचीन मन्दिरहरूमध्ये यो मन्दिरलाई एक मानिन्छ । पौराणिक कालमा पाण्डवहरू स्वर्ग जाँदा यहाँको बाटो भएर गएको द्वार हुनाले स्वर्गद्वारी नाम रहेको जनविश्वास रहेको छ। यहाँ पालिएका गाई, महाप्रभुको दर्शन गर्नाले पुण्य पाइने र मनोकांक्षा पूरा हुने विश्वास छ । वैशाख पूर्णिमा, बुद्धजयन्ती र उभौली पर्वको अवसरमा स्वर्गद्वारीमा हरेक वर्ष मेला लाग्छ । स्वर्गद्वारी आश्रम
रामपुर जिल्ला
रामपुर जिल्ला भारतको उत्तर प्रदेश प्रान्तको ७१ वटा जिल्लाहरू मध्यको एक हो तथा यो मुरादाबाद मण्डलको ४ जिल्लाहरू मध्य एक हो।
स्वर्गद्वारी
परिचयः– लुम्बिनी प्रदेश क्षेत्र अन्तर्गत राप्ती अञ्चल प्यूठान जिल्लाकोे स्वर्गद्वारी नगरपालिका वडा नं. २ मा अवस्थित स्वर्गद्वारी तपो भुमी समुन्द्र सतह देहि ७००० फीटको उचाईमा पर्दछ । २६००० रोपनी क्षेत्रफलमा  यस आश्रम अवस्थित रहेको छ ।
सत्य यूगमा देवताहरूले यात्रा गरेको तपोभूमिमा रोल्पा जिल्लाको रुम्टी गाँउमा वि.स. १९१६ मा जन्मनुभएका १०८ महाप्रभु बालतपस्वी श्री नारायण गौतम १९५१ मा स्वर्गद्वारीमा आयपछि वेदका मन्त्रद्वारा अग्नी प्रज्योलित गरी १९५२ बैसाख पूर्णिमा देखि अखण्ड महायज्ञ सुरु गर्नु भएको हो । जुन विश्व शान्तीको लागि संचालीत अखण्ड यज्ञ हाल सम्म निरन्तररूपमा अग्नी वलीरहेको छ ।
स्वर्गको द्वार– (गुप्तीसागर) स्वर्गद्वारीको उच्चटाकुरामा एउटा गुफा रहेको छ । उक्त गुफाबाट प्रभुले स्नानको निम्ति २३०० मिटर तल लुग्रीं माडीको दोभानमा झर्नु भई सोहि द्वार मार्फत नै फिर्ता हुने गर्नु हुन्थ्यो भन्ने चलन छ र हाल उक्त गुफाको द्वारलाई स्वर्गको द्वार (स्वर्ग जाने बाटो) र गुप्तीसागर भन्ने चलन छ । यो द्वार खोज र अनुसन्धानको विषय बनेको छ ।
स्वर्गद्वारीको महत्त्व प्रभुलाई शिवकोे अवतार मानिन्छ । पशुपतिनाथको मन्दिरमा शिवजीको मात्र पुँजा गरिन्छ भने स्वर्गद्वारीमा हिन्दुहरुका सम्पूर्ण पुजा, अग्नी को हवन गर्ने विधीविधानवाट सञ्चालीत विश्वको एकमात्र हिन्दुहरूको सस्कार अनुसार चलेको स्वर्गद्वारी मात्र रहेको शंकराचार्य जयन्द्र सरस्वतीले स्वर्गद्वारीको भ्रमणमको क्रममा व्यक्त गर्नु भएको थियो । साथै समतल टाकुराबाट हिमसिखरहरू र रमणीय दृष्य अवलोकन गर्ने स्वर्गद्वारी मा पुग्दा साच्चै स्वर्गको अनुभूति गर्न सकिन्छ ।
हवनकुण्ड बेदद्वारा अग्नि स्थापना गरी दिप प्रज्ज्वलीत भएको हालसम्म निरन्तर अग्नि जलीरहेको छ भने दिनमा ३ कि.ग्रा. घिउद्वारा पुँजा गरिरहने हवनकुण्ड आश्रम भित्र रहेको छ । बेद गुरुहरुद्वारा पुँजा गरिने उक्त हवनकुण्डको विभुती प्रसादीको रूपमा ग्रहण गरिन्छ । उक्त विभुती ग्रहण गर्दा रोग व्याधि नलाग्ने विश्वास छ ।
पाँच कुण्डः– आश्रमभित्र गणेश पञ्चाङ, शिव पञ्चाङ्ग, देविपञ्चाङ, सुर्यपञ्चाङ्ग, विष्णुपञ्चाङ्ग गरी ५ कुण्डहरूमा वैदिकविधी पूर्वक दैनिक ३ पटक पुजा गरिन्छ ।
प्रभुको रथयात्रा– प्रभुमहाराजकाे जन्म तिथि पुत्रदा एकादशी ,नागपञ्चमी,दशैको फूलपाती र तिहारको औसीकाे दिन प्रभुको सम्झनामा देश विदेशबाट आएका हजारौ हजार भक्तजनसमेतको उपस्थितीमा प्रभुको रथयात्रा निकाल्ने प्रचलन रहेको छ ।
शिद्धवावाको मन्दिरः– आश्रमदेखि माथि पट्टिको डाडामा शिद्धवावाको मन्दिर रहेको छ र त्यसमा महिनाको पहिलो आईतवार पुंजा गर्ने प्रचलन रहेको छ ।
वेद पाठशाला– आश्रम को आम्दानीबाट आश्रम भित्रनै वेद पाठशालाको स्थापना गरिएको छ । वेद गुरुद्वारा पढाईने उक्त पाठशालामा हाल १०० जना विद्यार्थीहरु अध्ययनरत छन । त्यहाबाट उत्पादन भएका जनशक्तिहरु आश्रमकै लागि तयार गरिन्छ र त्यहा वेद, रुद्री, चण्डी र अमरकोषको अध्यापन गराईन्छ ।
व्यबस्थापन स्वर्गद्वारी आश्रम प्यूठानको २६००० रोपानी जग्गा बाहेक दाङ जिल्लाका विभिन्न ठाउमा १०५० विघाह जमिन रहेको छ । त्यहाबाट उत्पादन हुने खाद्यान्नबाट स्वर्गद्वारीको दर्शनमा आउने भक्तजनहरुलाई सःशुल्क भोजन र आवासको व्यबस्था गरिन्छ । सम्पूर्ण व्यबस्थापन हेर्ने एक जना व्यबस्थापक र स्टोर हेर्न एक जना भण्डारेको व्यबस्था छ । आउने भक्तजनहरूलाई प्रसादीको छुट्टै व्यबस्था आश्रमले गर्दै आएको छ । यसको मुख्य कार्यालय, घोराही उपनगरपालीका वडा नंं. १४ को झीगौरामा रहेको छ भने प्यूठानको स्वर्गद्वारी र दाङ जिल्लाकैलमही न.पा ३ बनगाउँमा पनि कार्यालय रहेको छ ।
मुख्य मेला लाग्ने दिन– आश्रममा मुख्य मेला बैषाख पुर्णीमा, जेष्ठ, भाद्र, कार्तिक र माघे सक्रान्तिमा लाग्ने गर्दछ र यहाका मुख्य तिर्थयात्रीहरु भारतका उत्तर प्रदेश र विहारक्षेत्रका रहेका छन भने नेपालका आन्तरीक तिर्थयात्रीहरु रहेका छन ।
स्वर्गद्वारीमा कसरी पुग्ने– पूर्व पश्चिम महेन्द्र राजमार्गको दाङ भालुवाङ देखि प्यूठान जिल्लाको भिग्री सम्म कालोपत्रे सडक रहेको र भिंग्री देखि १४ किमी पिच सडक (जहा बाह्रै महिना यातायात सञ्चालन गर्न सकिन्छ) छ ।
नाइजेरिया
नाइजेरिया आधिकारीक नाम:लोकतान्त्रिक गणतन्त्र नाइजेरिया, मध्य अफ्रिकामा पर्ने एक प्रमुख अफ्रिकी देश हो। यसको राजधानी अबुजा हो भने मुख्य सहर लागोस हो।
कालो चील
कालो चील नेपालमा पाइने एक प्रकारको चराको नाम हो । यसलाई अङ्ग्रेजीमा ब्ल्याक काइट (Black Kite) भनिन्छ । यो शहरहरूमा पनि देख्न सकिन्छ । यसले यसको पञ्जा प्रयोग गर्दछ जसको खाना समातिन्छ ।
खाना
यसले विभिन्न चीज खान सक्दछ ।
चिली कम्युनिस्ट पार्टी
चिले कम्युनिष्ट पार्टी (Partido Comunista de Chile) चिलेमा एउटा साम्यवादी राजनीतिक दल हो |दल लुइस एमिलिओ रेकबरेन १९१२मा स्थापना गरियो |
गुइलेर्मो तेल्लेर दलको नेता हो |
दलले El Siglo प्रकाशन गर्छ | Juventudes Comunistas दलको युवा सङ्गठन हो |
डडुवा
दधुवा नेपालको जनकपुर अञ्चलको रामेछाप जिल्लाको एक गाँउ विकास समिति हो। यो ठाउँमा ९४२ वटा घर छन्।
बेलारुस राष्ट्रिय फुटबल टोली
बेलारुस राष्ट्रिय फुटबल टिम अन्तर्राष्ट्रिय फुटबल बेलारुसलाई फुटबलमा प्रतिनिधित्व गर्दछ र बेलारुसमा फुटबलको लागि शासकिय निकाय फुटबल फेडरेशनले अफ बेलारुसको नियन्त्रण रहेको छ । बेलारूसको गृह मैदान बोरिसोभ एरीना बोरिसोभमा रहेको छ । टोली फिफा विश्वकप वा युइएफए युरोपियन च्याम्पियनसिपको लागि छनोट भएको छैन ।
चित्तपोल
चित्तपोल भक्तपुर जिल्लामा अवस्थित एक गाउँ विकास समिति हो।
सुभद्रा श्रेष्ठ
सुभद्रा श्रेष्ठ को जन्म २०१५/११/१७ पाटन मा भएको हो। उनले जोरपाटीस्थित खगेन्द्र नवजीवन विशेष शिक्षा माध्यमिक विद्यालयमा ४० वर्ष शिक्षण पेशामा आवद्ध हुनुहुन्छ । ८ वर्ष मा दुषिट गुमाउदा पनि  एस.एल.सी पास गरी दुषिट विहिन बालबालिका लाई पढाउनु हुन्छ।उनले राजनीतिक विज्ञान मा पाटन क्याम्पसमा स्नात्तक पास गरेकी हुन्। खगेन्द्र नवजीवन माध्यमिक विद्यालयमा  प्राथमिक तहका अपाङ्ग बालबालिकालाई विज्ञान विषय पढाउछिन्। साथै  नेपाल महिला अपाड्‌ग सङ्घ स्थापना गरी  महिला, अपाङ्ग, बालबालिकालाई अक्षर चिनाउने काम गर्छिन्।
जिब्रो छेड्ने जात्रा
भक्तपुरको मध्यपुर ठिमीस्थित बोडेमा नया वर्षको दोस्रो दिन सिन्दुर तथा जिब्रो छेड्ने जात्रा मनाइने गरिन्छ । जिब्रो छेड्ने जात्रालाई सहकालको देउताको रूपमा मान्ने गरिन्छ । रोग ब्याधी नलागोस्, बालीनाली सप्रियोस, खडेरी नपरोस र सबै जनताले सुख पाउन भन्ने प्राथना गर्दै सहकालका देउताको प्रर्थना गर्ने परम्परा रहेको छ । परापूर्व कालमा एउटा राक्षसले गाउंमा छिरेर दुख दिएको र त्यसलाई सबै जनताले मिलेर कहिले नफर्किने गरी गाउँबाट लखेटेको खुसीयालीमा सिन्दुर जात्रा मनाउन थालिएको किंवदन्ती छ भने राक्षसको सांकेतिक प्रदर्शनी स्वरूप जिब्रो छेड्ने जात्रा पनि मनाइने गर्दछ । जात्राको प्रमुख आर्कषण जिव्रो छेडाउने व्यक्ति हुने गर्दछ । जिब्रो छेडाउने व्यक्ति र आर्थिक अभावमा यो जात्रा संकटमा पर्दै गएको छ ।
जोडी मुरे
जोडी मुरे (११ अप्रिल १९७६) अस्ट्रेलियाली अश्लील चलचित्र अभिनेत्री तथा कामोत्तेजक नर्तकी हुन्।
कम्युनिष्ट पार्टी (स्विडेन)
कम्युनिष्ट पार्टी (Kommunistiska Partiet) स्विडेनका एउटा साम्यवादी राजनीतिक दल हो |दल फ्रन्क बौदे १९७०मा स्थापना गरियो |
अन्देर्स कर्ल्सोन दलको अध्यक्ष हो | दलले Proletären प्रकाशन गर्छ | क्रान्तिकारी कम्युनिष्ट युवा दलको युवा सङ्गठन हो |
१९७३ संसदीय निर्वाचनमा दलले ८०१४ मतहरू (०.१६%) पायो | तर दलले संसदमा कुनै क्षेत्र जित्न सकेन |
विकिमेनिया
यो पनि हेर्नुहोस्
काठमाडौँ पनि विकिमेनियका लागि प्रस्तावित
सेतोटाउके चील
सेतोटाउके चील नेपालमा पाइने एक प्रकारको चराको नाम हो । यसलाई अङ्ग्रेजीमा ब्राह्मिनी काइट (Brahminy Kite) भनिन्छ।
मम:
मम: / मःम /ममचा /मोमो /ममो
मःम मासुले भरिएको नेपाली परिकारको खान्की हो । उहिल्यै व्यापारका लागि तिब्बत जाने नेवार व्यापारीहरूले मःम नेपाल भित्र्याएको मानिन्छ । 'मोहमोः' भन्ने तिब्बती शब्दबाट अपभ्रंश हुँदै नेपालमा आइपुग्दा मःम बनेको हो । "तिब्बतमा यसलाई 'मोहमोः' भनिन्छ, जसको आकार नेपालमा पाइने मःमको भन्दा ठूलो हुन्छ । मःम व्यवसायीहरूका अनुसार, लाम्चो आकारकोलाई मःम र डल्लो आकारकोलाई मःमचा भन्न थालियो। नेवार समुदायको बाहुल्य रहेकाले मःमको पुच्छरमा चा जोडेर डल्लो मःम -जसलाई लोकल पनि भनिन्छ- मःमचा नाम दिएको हुनसक्ने अड्कल छ ।
चिली समाजवादी पार्टी
चिली समाजवादी पार्टी (Partido Socialista de Chile) चिलीको एउटा सामाजिक-जनवादी राजनीतिक दल हो | यो दल सन् १९३३ मा स्थापना गरिएको थियो |
यो दलको महासचिव रिकर्दो नुन्जेस हुन् | यो दलको अध्यक्ष कमिलो एस्कलोन हुन् |
यो पार्टीको २००६ को सभापतिको निर्वाचनमा दलको उम्मेदवार मिशेल बचेलेटले ३७२३०१९ मतहरू (५३.४९%) ल्याएर विजयी हुनुभयो। सन् २००५को संसदीय निर्वाचनमा दलले ६५३६९२ मत (१०.०२%, १५ क्षेत्रहरू) पायो |
यो दल समाजवादी इन्टरनेसनलसँग आबद्ध छ। यो दलको युवा सङ्गठन चिली समाजवादी युवा सङ्गठन हो |
जुनिलिस्तान
जून सूची (Junilistan) स्विडेनका एउटा राजनीतिक दल हो | यो दल २००४ मा स्थापना गरिएको थियो | यो दलका नेता निल्स लुन्द्ग्रेन हुन् | युरोपेली संसदमा यो दलको २ सदस्य छन् । २००६ को संसदीय निर्वाचनमा यो दलले २६०७२ मतहरू (०.४७%) प्राप्त गर्‍यो तर यो दलले संसदमा कुनै क्षेत्र जित्न सकेन |
द थिअरी अफ एभ्रिथिङ
द थिअरी अफ एभ्रिथिङ स्टीफन हकिंगद्धारा लिखित बहुचर्चित पुस्तक हो।यो पुस्तक आधिकारीक रूपमा हकिंले लेखेको नभइ उनले दिएका सात लेक्चरहरूमा आधारित रहि निकालिएको पुस्तक हो।
ग्रान्ट इलिओट
ग्रान्ट इलिओट न्युजिल्यान्ड का क्रिकेट खेलाडी हुन। उनले अगस्त २०१८ मा सबै क्रिकेट खेलबाट सन्यास लिए।
दाम्लो
दाम्लो गाई ,भैसी,गोरू इत्यादी जनावरहरूलाई बाध्न प्रयोग हुने एक प्रकारको डोरि हो।
दग्नाम
दग्नाम नेपालको पश्चिमाञ्चल विकास क्षेत्र धवलागिरी अञ्चलको म्याग्दी जिल्लामा अवस्थित एक गाउँ विकास समिति हो। यो ठाउँमा ३०८ वटा घर छन।
जनसङ्ख्या
नेपालको सन् २००१को जनगणना अनुसार दग्नामको जनसङ्ख्या १२८० छ। यस मध्य पुरुष ४५%, र महिला ५५% छन।
दक्षिणकाली भगवती
दक्षिणकाली मन्दिर राजधानी काठमाडौँबाट दक्षिण भेगमा करिब १७ किमिको दुरीमा रहेको छ। यो कालीदेवीको मन्दिर हो। यो मन्दिर राजा प्रताप मल्लद्वारा निर्माण गरिएको हो। यो फर्पिङको मुटुस्थित ऐतिहासिक महत्त्वले भरिपूर्ण मन्दिर हो। चारैतिर हरियालीले सजिएको यो मन्दिर दुई नदीको दोभानमा छ। यो मन्दिरमा कालीको मूर्तिबोहक अन्य देवी देवताको मूर्ति पनि छन्।
यहाँ केवल एक मन्दिरमात्र नभई वनभोजका लागि अत्यन्त रमणीय र मनोरञ्जनात्मक दृष्टिले भरिएको स्थल पनि छन्। राजाहरू पनि यहाँ बर्सेनि वैशाखमा आफ्नो देवाली मनाउन आउँथे। यो शान्त वातावरणमा रमेको छ। त्यहाँ पर्यटन व्यवसाय पनि फस्टाउन सक्छ। यो मन्दिरमा बर्सेनि हजारौं भक्तजन आफ्नो मनोकाङ्क्षा पूरा गर्न आउँछन्। मूलत: दसैंको बेला यहाँ विशेष मेला लाग्छ। दसैंको नवरात्रीमा यहाँ कैयौँ भक्तजनहरू हाँस, कुखुरा राँगो, बोकाको बलि दिन्छन्। यो मन्दिर धार्मिक र सांस्कृतिक दृष्टिकोटले धनी छ।
पहिलेपहिले यो मन्दिरमा देवीको मुर्तिको मुखमै नरिवल फुटाइने गरेकाले देवीका मुखाकृति केही बिग्रिएको देख्न सकिन्छ।
बज्रयोगिनी
बज्रयोगिनी काठमाडौँ जिल्लाको उत्तरी भेकमा अवस्थित एक गाउँ विकास समिति हो।
काठमाडौँ जिल्लाको उत्तरी भेगमा पर्ने मणिचुड पर्वतको दुई पहराको विचमा देवी स्थापना गरी निर्माण गरिदिएको मन्दिर भगवान बुद्धको तपस्याबाट प्रसन्न भई प्रस्तरह रूपमा प्रकट भएकी पार्वती नै बज्रयोगिनी हुन भन्ने आख्यान पाइन्छ। यहाँ बौद्ध र हिन्दु परम्परानुसार देवीको पूजा गरिन्छ। उपत्यका र वरिपरि जिल्लाका भक्तजनले तान्त्रिक देवीको रूपमा बज्रयोगिनीको आराधना गर्छन्। मन्दिरमा बज्रयोगिनी, उग्रतारा, सिंहबाहिनीका मूर्तिहरू देख्न सकिन्छ।
नेपालको एक प्राचीन शहर साँखु यसै गाविसमा पर्दछ।
छालिङ
जनसङ्ख्या
नेपालको सन् २०११को जनगणना अनुसार छालिङमा १८१७ घरहरू र जनसङ्ख्या ८१२९ छ ।
वातावरण दल (स्विडेन)
वातावरण पार्टी - हरियोहरू (Miljöpartiet de Gröna) स्विडेनका एउटा राजनीतिक दल हो | दल १९८१मा स्थापना गरियो | २००६ संसदीय निर्वाचनमा दलले २९११२१ मतहरू (५.२४%, १९ क्षेत्रहरू) पायो | युरोपेली संसदमा यो दलको १ सदस्य छन्।
हरियो युवा दलको युवा सङ्गठन हो |
सुप
सुप एक प्रकारको वास्नदार मसलाको रूपमा प्रयोग गरिने वनस्पति हो ।
औषधोपचार
सुप र गेडा धनियाँ बराबर मात्रामा कुटेर चूर्ण बनाउनुहोस् र आवश्यक मिश्री हाल्नुहोस् र खानापछि एक/एक चम्चा चूर्ण पानीसंग सेवन गर्नुहोस ।
जेम्स के. पोल्क
जेम्स नक्स पोल्क अमेरिकाका एघारौँ राष्ट्रपति हुन्। उनको जन्म सन् १७९५ नोभेम्बर २मा नर्थ क्यारोलिना राज्यको मेक्लेनवर्गमा भएको थियो।
उनी सन् १८४५ मार्च ४ देखि सन् १८४९ मार्च ४ सम्म अमेरिकाका राष्ट्रपति थिए।
उनको निधन सन् १८४९ जुन १५मा भयो।
सन्तुलित एकता पार्टी
सन्तुलित एकता पार्टी (Moderata Samlingspartiet) स्विडेनका एउटा राजनीतिक दल हो | दल १९०४मा स्थापना गरियो | फ्रेद्रिक रैन्फेल्ट दलको अध्यक्ष हो | २००६ संसदीय निर्वाचनमा दलले १४५६०१४ मतहरू (२६.२३%, ९७ क्षेत्रहरू) पायो | युरोपेली संसदमा यो दलको ४ सदस्य छन्।
सन्तुलित युवा सङ्घ दलको युवा सङ्गठन हो |